Diari Oficial de la Generalitat Valenciana


Sumari del DOGV 3346, del 07-10-1998 (1998/8485)

ACORD de 29 de setembre de 1998, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament dels Poblets.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3346

Data del DOGV
:   07-10-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/8485


Data del document
:   29-09-1998

Organisme emissor
:   Conselleria de Presidència

Tipus de document
:   Acord

ACORD de 29 de setembre de 1998, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament dels Poblets. [1998/X8485]
  
El Govern Valencià, en la reunió del dia 29 de setembre de 1998, adoptà l'acord següent:
  
L'Ajuntament dels Poblets, després de l'aprovació del projecte d'obres i el compliment dels requisits legals, sol·licità la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'obra ordinària d'acabament de la urbanització del camí Reial de Gandia, 4a fase, tram parcial carrer 2 - carrer 10, partida dels Xironets.
  
Aquesta declaració d'urgent ocupació es justifica per les següents raons: donar solució a la situació actual, en la qual existeixen finques aïllades que sobreïxen dins de la superfície viària i que suposen un obstacle per a la circulació rodada, millorant així la seguretat vial.
  
Sotmès l'expedient de la relació de propietaris, béns i drets afectats a informació pública algunes de les persones afectades van presentar al·legacions, les quals van ser resoltes pel ple de la Corporació. Consten l'aprovació del projecte tècnic d'obres, l'acta de replantejament i l'oportuna retenció de crèdit.
  
Per tot això i considerant les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament dels Poblets per a l'execució del projecte d'obra ordinària d'acabament de la urbanització del camí Reial de Gandia, 4a fase, tram parcial carrer 2 - carrer 10, partida dels Xironets.
  
Relació de béns afectats
  
Finca núm. 1.
  
Descripció: terreny erm.
  
Propietària: Mª Carmen Lucas Renedo.
  
Situació: camí Reial de Gandia núm. 50 (pda. dels Xironets-oest núm. 179).
  
Superfície: 107 m².
  
Ref. cadastral: 1055003BD4015N.
  
Finca núm. 2.
  
Descripció: jardí habitatge unifamiliar.
  
Propietari: Friedemann Muller.
  
Situació: camí Reial de Gandia núm. 52 (pda. dels Xironets-oest núm. 40).
  
Superfície: 94 m².
  
Elements a extingir: tanca, xiprers i jardí.
  
Ref. cadastral: 1155101BD4015N.
  
Finca núm. 3.
  
Descripció: terreny erm.
  
Propietari: José Tomás Salort.
  
Situació: pda. Sorts de la Mar, carrer 18, núm. 1 (pda. Sorts de la Mar, centre núm. 2).
  
Superfície: 80 m².
  
Ref. cadastral: 1258301BD4015N.
  
Finca núm. 4.
  
Descripció: terreny erm.
  
Propietari: Salvador Sala Alcaraz.
  
Situació: pda. dels Xironets, carrer 10 núm. 1 (pda. dels Xironets - oest núm. 36).
  
Superfície: 27 m².
  
Elements a extingir: tancat.
  
Ref. cadastral: 1153002BD4015N.
  
Aquest acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errors que s'hagen patit en relacionar els béns afectats per la urgent ocupació.
  
Contra el present Acord, que posa fi a la via administrativa, procedeix interposar, després de la comunicació prèvia preceptiva al Govern Valencià, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació d'aquest acord en el Diari Oficial de la Generalitat Valenciana, de conformitat amb allò que s'ha establit en els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que els interessats puguen exercir qualsevol altre recurs que estimen oportú.
  
València, 29 de setembre de 1998
  
El conseller secretari del Govern Valencià,